Vi havde en skøn uge i den dejlige lejlighed. Stedet er super lækkert og meget velholdt både i lejligheden og i ressortet. Lejligheden er stor og rigtig godt indrettet. Eneste lille minus var, at bestik og køkkenudstyr var meget slidt, plettet og lidt uappetitligt. Det trænger blot til en udskiftning. Ellers var alt lækkert. Ressortet er smukt, roligt og meget familievenligt. Området skønt. Cala d’Or havn og byen ligger ca 20 min til fods. Det lille tog kører dertil en gang i timen for 2,5 Euro. Kan især anbefale at spise på Noa (asiatisk high end) og Port Petit (bordbestilling nødvendig). Ca 200m fra ressortet ligger områdets lille centrum med handlemuligheder og cafeer og restauranter. Vi spiste gode tapas på Tentol.
Et ekstra plus kunne være lidt forslag til udflugter, der kunne ligge i lejligheden. Vi fandt selv på nogle dejlige ture til Porto Cristo, hvor drypstenshulerne med rundvisning og 20 minutters koncert kan anbefales. Den lille strand i Portopetro er også hyggelig og meget uspoleret og på havnen spiser man skønt. Desværre var den afbilledede pool i klipperne tømt for vand (måske pga corona-restriktioner). Alt i alt en super ferie, som varmt kan anbefales.